b"\n_START_ARTICLE_\nPistoia\n_START_SECTION_\nZgodovina\n_START_PARAGRAPH_\nPistoria (v latin\xc5\xa1\xc4\x8dini drugih mo\xc5\xbenih oblik Pistorium ali Pistoriae) je bilo sredi\xc5\xa1\xc4\x8de galskih, ligurskih in etru\xc5\xa1\xc4\x8danskih naseljih, preden je postalo rimska kolonija v 6. stoletju pred na\xc5\xa1im \xc5\xa1tetjem, ob pomembni cesti Via Cassia. Leta 62 pr. n. \xc5\xa1t. so bili demagog Katilina in njegovi tovari\xc5\xa1i zarotniki pobiti v bli\xc5\xbeini. Od 5. stoletja je mesto postalo \xc5\xa1kofija, v \xc4\x8dasu langobardskega kraljestva pa kraljevo mesto in imelo ve\xc4\x8d privilegijev. Najlep\xc5\xa1a leta Pistoie so se za\xc4\x8dela leta 1177 ko se je razglasilo za svobodno ob\xc4\x8dino. V naslednjih letih je postalo pomemben politi\xc4\x8den center, zgradili so obzidje in ve\xc4\x8d javnih in verskih objektov._NEWLINE_Leta 1254 so mesto zavzeli gvelfi iz Firenc. Pistoia je ostala florentinska, razen kratek \xc4\x8das v 14. stoletju, ko je kondotjer Castruccio Castracani zajel Lucco in jo uradno dodal Firencam leta 1530. V 14. stoletju je bil Ormanno Tedici eden od gospodarjev mesta. Dante je mesto omenil v svoji Bo\xc5\xbeanski komediji, svobodno mesto Pistoia kot rojstni kraj Vanni Fuccija, ki ga sre\xc4\x8damo v Peklu zapleten v vozel ka\xc4\x8d, medtem ko preklinjajo Boga._NEWLINE_Ena izmed najbolj znanih dru\xc5\xbein mesta so Rospigliosi, lastniki kmetijskih posestev in trgovci z volno; Rospigliosi so prispevali pape\xc5\xbea leta 1667 z Giulio Rospigliosijem, ki je kratek \xc4\x8das vladal kot Klemen IX. (1667-1669) in dali nekaj kardinalov cerkvi._NEWLINE_Leta 1786 je bila v Pistoiji sklicana slavna jansenisti\xc4\x8dna \xc5\xa1kofijska sinoda._NEWLINE_Po eni teoriji je Pistoia posodila svoje ime pi\xc5\xa1toli , ki se je za\xc4\x8dela izdelovati v Pistoji v 16. stoletju. Danes se tu \xc5\xa1irijo obse\xc5\xbeni rastlinjaki. Posledi\xc4\x8dno je Pistoia znana tudi po svojih cvetli\xc4\x8dnih trgih, kot bli\xc5\xbenja Pescia.\n_START_SECTION_\nGeografija\n_START_PARAGRAPH_\nPistoia meji na ob\xc4\x8dine Agliana, Alto Reno Terme, Cantagallo, Lizzano in Belvedere , Marliana, Montale, Quarrata, Sambuca Pistoiese, San Marcello Piteglio in Serravalle Pistoiese.[2]\n_START_SECTION_\nArhitektura\n_START_PARAGRAPH_\n\xc4\x8ceprav ni obiskana v Toskani, Pistoia predstavlja dobro ohranjeno in o\xc4\x8darljivo obzidano srednjeve\xc5\xa1ko mesto.\n_START_SECTION_\nPiazza del Duomo\n_START_PARAGRAPH_\nVelik trg Piazza del Duomo obvladuje stolnica in druge srednjeve\xc5\xa1ke stavbe kot so Palazzo del Comune in Palazzo del Podesta. Tu se v juliju odvija tekmovanje Giostra dell'Orso, ko najbolj\xc5\xa1i jezdeci tradicionalnih mestnih \xc4\x8detrti me\xc4\x8dejo sulice na tar\xc4\x8do, lutko oblikovano kot medved._NEWLINE_Prvotna  stolnica San Zeno (5. stoletje) je pogorela leta 1108, bila obnovljena v 12. stoletju in dobila dodatne izbolj\xc5\xa1ave do 17. stoletja. Fasada je pomemben romanski slog, notranjost je dobila baro\xc4\x8dne dodatke, ki so bili odstranjeni v 1960-ih. Izstopajo\xc4\x8da zna\xc4\x8dilnost je oltar svetega Jakoba, primer oblikovanja srebra iz za\xc4\x8dta leta 1287, vendar ni bil kon\xc4\x8dan do 15. stoletja. Razli\xc4\x8dni deli vsebujejo 628 figur, celota tehta skoraj tono. Romanski zvonik je visok pribli\xc5\xbeno 67 metrov in je postavljen nad starim langobardskim stolpom._NEWLINE_Na trgu je tudi krstilnica iz 14. stoletja v gotskem slogu, z belim in zelenim \xc4\x8drtastim marmorjem, zna\xc4\x8dilnost toskanske gotike._NEWLINE_Palazzo dei Vascovi ( \xc5\xa1kofova pala\xc4\x8da) ima zna\xc4\x8dilno gotsko lo\xc5\xbeo v prvem nadstropju. Znana je od leta 1091, najprej kot utrjeno plemi\xc5\xa1ko prebivali\xc5\xa1\xc4\x8de. V 12. stoletju je dobila bolj urejen videz, z okni s pali\xc4\x8devjem in freske, od katerih so ostale le sledi. V sredini 12. stoletja je bila spremenjena (ko je bila omenjena kapela sv. Jakoba v Dantejevem Peklu v 24. verzu) in v 13. stoletju. Med poznej\xc5\xa1e obnove sodi z belim marmorjem okra\xc5\xa1eno stopni\xc5\xa1\xc4\x8de, ki je med najstarej\xc5\xa1imi primeri v Italiji v posvetni arhitekturi. V 14. stoletju je bila kapela sv. Nikolaja okra\xc5\xa1ena z zgodbami svetnika in drugih mu\xc4\x8dencev._NEWLINE_Stolp Catilina je iz visokega srednjega veka in je visok 30 metrov."